ועדת הפנים והגנת הסביבה, כנסת 20, פרוטוקול מספר 573, 2018-02-21 09:10

יואב קיש: בוקר טוב לכולם.

יואב קיש: בוקר טוב לראש עיריית חיפה מר יונה יהב.

יואב קיש: הבנתי שביקשת לבוא ולומר כמה דברים.

יואב קיש: מיד נאפשר לך.

יואב קיש: אני אתחיל במילה לראש עיריית חיפה, שביקש לבוא ואמרתי לו שאין בעיה, למרות שאנחנו כבר סיימנו את הדיון בנושא.

יואב קיש: היום אנחנו ביום של הצבעות.

יואב קיש: בכל מקרה, נשמח לשמוע את דבריך, אבל אני רוצה לציין שהחוק הזה אינו חוק רק לעיריית חיפה, זה חוק שיחול כמובן על כל הארץ ויש לו משמעויות לגבי התפיסה הלאומית.

יואב קיש: אבל ברור שהנושא התעורר בעקבות הסיפור של חיפה כימיקלים ובתי הזיקוק בהמשך, ואין ספק שלעיריית חיפה יש לא מעט מפעלים בעלי חשיבות לאומית, שהיום, לפני השינוי של החוק, הם ברישוי עסקים מלא של העירייה, וייתכן שלאחר שינוי החוק חלקם יעברו להליך של רישוי עסקים בעלי חשיבות לאומית, כפי שמוגדר פה.

יואב קיש: לפני שאתה תדבר אני רוצה לומר מילה.

יואב קיש: אנחנו סיימנו את הדיון ואנחנו ניגש היום להצבעות.

יואב קיש: בכוונתי להצביע היום ולסיים את החקיקה.

יואב קיש: אני שמעתי גם מחברי האופוזיציה וגם מהציבור שיש איזה רצון לזקק יותר את הסעיף - - -

גם מחברי קואליציה.

יואב קיש: גם קואליציה, אתה צודק.

תמר זנדברג: לא, כי בדרך כלל עושים כאן מה שהאופוזיציה מבקשת.

תמר זנדברג: ..

יואב קיש: אני אומר עוד פעם, אין בכוונתי לפתוח את הדיון ואני לא אפתח את הדיון.

יואב קיש: אני הבאתי הצעה של שלושה סעיפים שממקדים ומסבירים את הנימוקים האפשריים שתצטרכו להסביר לפיהם.

יואב קיש: ..

יואב קיש: ברור לי שלא כולם יהיו מרוצים.

יואב קיש: חברת הכנסת גרמן ראתה אותם, חבר הכנסת אשר ראה אותם, ולא כולם יהיו מרוצים מהם, חלק אולי ירצה לשנות ולהוסיף – אבל אין דיון על זה.

יואב קיש: תומר, אני אפילו שוקל לוותר על זה, כי אני לא רוצה להיות פה בסיטואציה שחברי הכנסת.

יואב קיש: ..

יואב קיש: אנחנו סיימנו את הדיון, יש הצעת חוק, ועליה מצביעים.

יואב קיש: אני עושה כאן מהלך שהוא יוצא דופן, אני מודה, אבל אני לא מוכן לקחת עליי את הסיכון, במיוחד לאור זה שהסכמתי והובלתי מהלך של פיצול מחוק ההסדרים, של למצוא את עצמי באיזה פיליבסטר מתמשך בגלל שבאתי לטובת העניין.

יואב קיש: לזה אני לא מוכן.

יואב קיש: הכי קל והכי פשוט היה לי להגיד, חברים, ראש העיר ידבר ואז מצביעים.

יואב קיש: גם את זה אפשר לעשות, אין לי בעיה עם זה.

יואב קיש: אבל אני אעביר לכם את הצעתי, אני אקריא אותה בתחילת הדיון - - -

אבל גם צריך לציין שהיה תיקון מהדיון הקודם.

יואב קיש: לא, מה שסגרנו מהדיון הקודם כבר נמצא בנוסח.

אני אומר שהדברים כבר זוקקו פעם אחת.

יואב קיש: אני אסביר עוד פעם.

יואב קיש: קיבלנו את הנוסח הממשלתי.

יואב קיש: על הנוסח הממשלתי עשינו כמה שינויים משמעותיים.

יואב קיש: הראשון, שהוספנו את המנכ"ל של המשרד לאיכות הסביבה ואת המנכ"ל של משרד הכלכלה לצוות המייעץ.

יואב קיש: זה לא בנוסח?

<לירון אדלר-מינקה: זה עוד לא בנוסח.

<לירון אדלר-מינקה: זה התיקון היחיד שעוד לא בנוסח.

יואב קיש: עשינו עוד תיקון, שדיבר על כך שהטיוטה תפורסם וכל אחד יוכל להעיר.

יואב קיש: והיה גם את התיקון הראשוני שמיקד את הדיון בסעיף ב, אבל הוא עדיין היה מאוד רחב, ולכן אנחנו מציעים את ההצעה הזו.

יואב קיש: אני אקריא אותה וגם אעביר אותה לחברי הכנסת, כך שבזמן שיונה יהב ידבר חברי הכנסת יוכלו לחשוב האם הם מעדיפים את הנוסח הקיים, הנוסח שאיתו סיימנו את הדיון, או שהם מעדיפים כמקשה אחת.

יואב קיש: ..

יואב קיש: אני אומר עוד פעם, אין בכוונתי לפתוח את זה לא להסתייגויות ולא לדיון.

יואב קיש: יגידו שהם מסכימים?

יואב קיש: אז בסדר.

יואב קיש: אני מקריא את זה - - -

<מאיה יעקבס: כבוד היושב-ראש, אם אפשר - - -

יואב קיש: מי מתפרצת?

יואב קיש: עם מי אני מדבר?

<מאיה יעקבס: אני מאיה יעקבס, מעמותת צלול.

<מאיה יעקבס: אני מתנצלת על ההתפרצות, אבל לצערי הרב לא הצלחתי לדיון הקודם - - -

יואב קיש: לא, הדיון לא נפתח, הדיון הסתיים.

<מאיה יעקבס: אני לא רוצה לפתוח את הדיון - - -

יואב קיש: לא, לא, גם היה נציג של צלול ולדעתי הוא דיבר, נכון?

יואב קיש: אז הדיון הסתיים.

יואב קיש: תודה.

יואב קיש: אנחנו ממשיכים.

יואב קיש: החלטה כאמור תינתן לאחר קבלת המלצת.

יואב קיש: ..

יואב קיש: אני אביא לכם את הנוסח, יהיה לכם זמן לראות.

יואב קיש: תכף נעביר לכם את זה.

יואב קיש: "ההחלטה תינתן לאחר המלצת הצוות המייעץ כמשמעותו בסעיף קטן (ג), לאחר ששוכנע שהתקיימו התנאים האמורים בסעיף קטן (א) למתן החלטה כאמור; לעניין זה ישקול הצוות אם מתקיימים אחד או יותר מאלה:" – ועכשיו אני אקריא את הסעיפים - - -

יעל גרמן: - - -

יואב קיש: סליחה, זה מפריע.

יואב קיש: חברת הכנסת גרמן, אני רוצה שתשמעי את ההקראה.

יואב קיש: "1.

יואב קיש: העסק או מסייע לפיתוח, ייצור, אספקה, הולכה, אחזקה או אחסנה של מוצר חיוני למשק או במתן שירות חיוני לציבור; 2.

יואב קיש: פעילות העסק היא בעלת השפעה שאינה נוגעת לרשות המקומית שבה נמצא העסק בלבד, ובכלל זה אם שטחם של מתקני העסק מצויים במתחם רצוף המצוי בתחומה של יותר מרשות מקומית אחת;".

יואב קיש: לעניין סעיף 2 אני רוצה להבהיר שמדובר בכל סיבה שיכולה להיות בעלת השפעה שאינה נוגעת לרשות המקומית.

יואב קיש: אני לא מדבר רק, כמו שנתפס אצל אנשים, על נושא איכות הסביבה, אלא גם נושאים כלכליים ונושאים משמעותיים אחרים שיכולים להשפיע ואינם נוגעים רק לרשות המקומית שבה הם נמצאים.

לאה פדידה: אתה יכול לתת דוגמה?

לאה פדידה: אני לא מבינה.

יואב קיש: תכף אני אשלח לכם את זה ואתם תראו את זה מול העיניים, אבל תנו לי לסיים את ההקראה.

תמר זנדברג: אתה מקריא משהו שאין לנו?

יואב קיש: תכף יהיה לכם.

תמר זנדברג: אין בעיה, רק פשוט זה לא - - -

יואב קיש: בגלל זה ביקשתי שתקשיבו שלוש פעמים.

לאה פדידה: תן לי דוגמה ל - - -

יואב קיש: רגע, תני לי לסיים את ההקראה ואחרי זה אני אתן דוגמה.

יואב קיש: "3.

יואב קיש: קיימים טעמים אחרים הנובעים מאינטרס ציבורי חשוב בנסיבות העניין, שבשלהם יש צורך ברישוי עסק בהתאם להוראות פרק זה.

יואב קיש: ".

יואב קיש: אני מעביר עכשיו את ההודעה הזאת ללאה, ולאה תעביר את זה לכולם.

אולי שהיועץ המשפטי יסביר את זה.

יואב קיש: רגע, אתם תקבלו את זה בנוסח, תוכלו לקרוא, ניתן לראש העיר לדבר - - -

יונה יהב: שקודם יקראו ואחר כך אני אדבר.

לאה פדידה: היושב-ראש, אתה מוכן להסביר מה זה "לא נוגע לרשות"?

לאה פדידה: אני לא מבינה.

<תומר רוזנר: תחנת כוח.

יואב קיש: תנו ללאה להעביר לכם, ואחרי שתקבלו - - -

<לאה קריכלי: תכף אנחנו נעביר את זה גם במייל.

יואב קיש: ראש העיר יונה יהב, בבקשה.

יונה יהב: בוקר טוב לכולם, ותודה רבה, אדוני היושב-ראש, שניאות לבקשתי להגיע לכאן.

יונה יהב: אני מרגיש זכות גדולה.

יונה יהב: אני מקווה שכל אחד ואחד שואל את עצמו מה בדיוק קרה שאחרי 70 שנה נוחת פה בארץ טייקון ממיאמי ביץ' וכל הממשלה נרתמת לעזור לו.

יונה יהב: מדוע זה קורה בכלל?

יונה יהב: זה לא קרה בעבר, זה קורה עכשיו, לאור השמש, מעל המקפצה, ואיש לא שואל את עצמו למה זה קורה.

יונה יהב: וזה קורה מול מפעל שאין אחד בממשלה שלא הילך עליי אימים ואמר שברגע שלא תהיה אמוניה בחיפה ייסגרו בתי חולים, ייסגרו מפעלים והרבה מאוד פועלים היו ברחובות.

יונה יהב: אתם שמעתם על איזה בית חולים שנסגר?

יונה יהב: שמעתם על איזה בית קירור שנסגר?

יונה יהב: שמעת על איזה בית חרושת שנסגר?

יונה יהב: לא שמעת על כלום.

יונה יהב: כבר שנה אין אמוניה והכול כמנהגו נוהג.

יונה יהב: ולמה זה קורה ככה?

יונה יהב: כי כולם התארגנו בהתאם למה שהשכל הישר הורה לעשות.

יונה יהב: כולם מקבלים אספקה דרך איזוטנקרים, כולל חיפה כימיקלים דרום.

יונה יהב: ואיש לא הצליח להסביר לי מדוע חיפה כימיקלים דרום יכול לעבוד באיזוטנקרים וחיפה כימיקלים צפון לא יכול.

דב חנין: וזה גם מרחק הרבה יותר גדול.

יואב קיש: לא להפריע לו.

יעל גרמן: אנחנו לא מפריעים, אנחנו רק עוזרים.

יואב קיש: לא, זה מפריע.

יונה יהב: זה כי חיפה כימיקלים רוצה להיות בת ערובה, כדי שפה יתנהל הדיון הזה.

יונה יהב: ואני אומר לכם שבאווירה שהיום קורית בארץ הזאת, תשאלו את עצמכם.

יונה יהב: ..

יונה יהב: קחו את היושב-ראש, איש עתיר נכסים במדינה הזאת מבחינת התרומה האישית שלו – אתה לא צריך להיות מעורב בחוק הזה, תשתדל לקחת מרחק, כי אתה לא יודע מה יהיה פה בעוד חודש-חודשיים.

אחמד טיבי: אולי הוא יהיה עד מדינה בנושא הזה.

אחמד טיבי: ..

יונה יהב: מה פתאום קרה - - -

יעל גרמן: טיבי מוסיף צבע.

דב חנין: זה לא מצחיק, חברים, זה מאוד מאוד עצוב.

יונה יהב: מה בדיוק קרה שפתאום כולם נרתמים לעזור לחיפה כימיקלים למקד בנמל חיפה, סמוך לקמפוס הנמל שמכיל היום 20,000 איש – סטודנטים, מורים ותושבים – מדוע זה נכון להקים, אחרי שיש פסק דין חלוט של העליון שקובע בצורה שאיננה משתמעת לשתי פנים שמדובר בסכנה.

יונה יהב: .. יש לי פה דוח של DNV, אנחנו הזמנו מאנגליה, דוח של החברה הכי טובה בעולם לזה.

יונה יהב: היא אומרת שאם קורה שמה משהו תוך חמש דקות יש 10% תמותה מיידית במרחק של חמישה קילומטר.

יונה יהב: חבר'ה, אתם לא מבינים במה אתם מתעסקים.

יונה יהב: אנחנו מתעסקים בזה עשר שנים, בכל ערכאות המשפט.

יונה יהב: עשר שנים בכל ערכאות המשפט אנחנו מתעסקים בעניין הזה.

יונה יהב: ועכשיו אני רוצה להגיד לכם עוד משפט אחד, שבימים כתיקונם לא הייתי אומר אותו.

יונה יהב: אני האזרח היחיד במדינה שניהל שלוש קטסטרופות, תודה לאל בהצלחה.

יונה יהב: לי יש את הניסיון.

יונה יהב: אני ניהלתי את חיפה במלחמת לבנון השנייה; אני ישבתי עם כל ראשי הצבא, ישבנו חדשות לבקרים כדי לדון מה אנחנו עושים עם מכל האמוניה.

יונה יהב: סיפרנו לקהל שמרדדים, אבל לא הצליחו לרדד אפילו מ"מ אחד, אי אפשר במלחמה לרדד.

יונה יהב: היו שמה 8,000 טון – אתם מבינים את הסכנה שיכלה להיות?

יונה יהב: ואני מאמין מאוד לנסראללה ומה שהוא אומר מעל "אל מנאר", אני מאמין לו כי כל מה שהוא אמר במלחמת לבנון השנייה קרה אצלי בעיר, כל דבר.

יונה יהב: הוא אמר, אתם בחיפה יושבים על פצצת אטום.

יונה יהב: קחו אותו ברצינות, היחידים שלא לוקחים אותו ברצינות זה אנשי ממשלת ישראל ופה בכנסת.

יונה יהב: ואני לא מבין למה.

יונה יהב: כי הרי מה אמרו לי?

יונה יהב: אמרו לי שיהיו אסונות אם לא תהיה אמוניה.

יונה יהב: זאת אומרת, אם הייתה הוועדה הזאת שהחוק הזה רוצה להמציא, היא הייתה מחליטה לשים אצלי את כל המכלים האלה.

יונה יהב: אבל את האמת אנחנו יודעים: שכלום לא קרה.

יונה יהב: כלום לא קרה.

יונה יהב: אנחנו אומרים שזה חוק פרסונלי למפעל שלא צריך לקבל את החוק הזה.

יונה יהב: ועכשיו אתם לוקחים פה בני ערובה 263 רשויות מקומיות.

יונה יהב: בואו נעזוב - - -

יואב קיש: נא לסיים בבקשה.

יונה יהב: למה אתם לוקחים בני ערובה את הרשויות האלה?

יונה יהב: התא השלטוני הקרוב ביותר לאזרח כפרט זה העירייה.

יונה יהב: כשהוא יוצא מביתו ודורך על המדרכה הוא מדבר עם ראש העיר המקומי.

יונה יהב: זה בדיוק הסיפור, אנחנו יודעים יותר טוב מכולם מה נכון ומה לא נכון.

יונה יהב: וגם אנחנו יודעים מה זה תשתית בעלת חשיבות; מה אתם חושבים, שאנחנו עושים סתם גחמות?

יונה יהב: שאנחנו סתם קמים בבוקר ולא נותנים רישיונות על דברים מסוג זה?

יונה יהב: מה, עד כדי כך אתה חושב שאנחנו לא רציניים?

יונה יהב: אז למה השלטון המקומי הוא הגוף השלטוני הכי יציב בארץ?

יואב קיש: תודה רבה לראש עיריית חיפה מר יונה יהב.

יואב קיש: אני קודם כול רוצה - - -

דב חנין: המפתח לתשובה הוא תיק 6000.

יואב קיש: חבר הכנסת דב חנין, אתה נקרא לסדר פעם ראשונה, אני ביקשתי לא להפריע.

יעל גרמן: יואב, אני מבקשת זכות דיבור.

יואב קיש: אני ביקשתי לא להפריע.

יואב קיש: ראש עיריית חיפה, ראשית אני מודה לך שבאת.

יואב קיש: אני חושב שחשוב שבאת ואמרת את דברך, ולמרות שהדיון הסתיים אני ראיתי לנכון לתת לך לבוא ולדבר.

יואב קיש: אני גם רוצה להודות לך על - - -

דב חנין: - - - נוסח חלופי.

דב חנין: אני רוצה לדבר עליו.

יואב קיש: לא, אין נוסח חלופי, אין, אתם יכולים לזרוק לפח את הנוסח.

יואב קיש: אתה לא היית פה כשדיברתי, אז תזרוק לפח את הנוסח, אנחנו מצביעים עוד רגע על הנוסח הקיים.

יעל גרמן: אני יכולה לדבר - - - ?

יואב קיש: לא, זהו, אין נוסח - - -

דב חנין: - - - אני רוצה לדבר עליו.

יואב קיש: לא, אין נוסח חלופי.

תמר זנדברג: רגע, רגע, אנחנו רוצים לדעת - - -

יעל כהן-פארן: אני רוצה לטעון נושא חדש.

יעל גרמן: אפשר - - - ?

תמר זנדברג: אנחנו רוצים חוות דעת של היועץ המשפטי.

יואב קיש: חברים, אני מבקש שקט.

תמר זנדברג: אם יש נוסח, אז צריך דיון על הנוסח.

יעל גרמן: אני מבקשת הצעה לסדר.

יואב קיש: אני מבקש שקט מחברי הכנסת.

יואב קיש: לא להפריע, כי - - -

דב חנין: למה אתה כל כך בלחץ?

יואב קיש: אני ממש לא בלחץ.

דב חנין: אתה נראה נורא בלחץ.

יואב קיש: תודה שאתה דואג לי - - -

דב חנין: מה קרה?

דב חנין: איזה עד מדינה הולך לדבר היום בערב?

יואב קיש: חבר הכנסת דב חנין, אתה נקרא לסדר פעם שנייה ועוד רגע אתה יוצא.

יואב קיש: ואני ממש לא לחוץ.

יעל גרמן: אדוני היושב-ראש, אני מבקשת הצעה לסדר.

דב חנין: גם אני מבקש הצעה לסדר.

יואב קיש: בסדר, שמעתי.

יואב קיש: יהיו אלף הצעות לסדר, אבל כרגע עכשיו מקשיבים למה שאני אומר.

יואב קיש: קודם כול, אני רוצה להתייחס לדבריו של ראש העיר.

יואב קיש: אני רוצה להגיד לך בצורה הכי ברורה.

יואב קיש: .. אני גם רציתי להגיד שאני מעריך את ההערכה שהבעת כלפיי וכלפי העשייה שלי, ואני כמובן רוצה להביע את זה גם כלפיך: עשייה וזכויות רבות למדינת ישראל ולחיפה בפרט.

יואב קיש: אני רוצה להתייחס לדברים שאמרת.

יואב קיש: אני חושב שיכול להיות שהסיטואציה התעוררה עם נושא חיפה כימיקלים, אבל היא חד-משמעית איננה חוק פרסונלי בעניין הזה.

יואב קיש: היא ודאי ודאי לא רק לעיריית חיפה וודאי וודאי לא לחיפה כימיקלים.

יונה יהב: אבל אין צרכים אחרים - - -

יואב קיש: רק שנייה, אני רוצה להתייחס לדבריך.

יואב קיש: הקשבתי לך בקשב רב ואני מבקש שתקשיב לדבריי.

יואב קיש: אני שמעתי שגם בבתי הזיקוק יכול להיות עכשיו שלא יקבלו רישיון עסק, כי שמעתי אותך אומר בתקשורת – אולי לא אמרת – שגם את רישיון העסק לבתי הזיקוק יכול להיות שצריך לא לתת.

יואב קיש: יכול להיות.

יואב קיש: יכול להיות שאתה גם צודק.

יואב קיש: אבל הסיטואציה שאנחנו מעבירים פה בחוק לא אומרת שלא יהיה רישוי עסקים.

יואב קיש: המשרד להגנת הסביבה, שבעיניי הם לא פחות רציניים ומקצועיים בעניין הזה, וגם אישורם נדרש לטובת רישוי עסקים – הם לא ממודרים מההליך.

יואב קיש: הם יהיו אלה שיכתיבו את התנאים לרישיון ויצטרכו לחתום על הרישיון, וגם משרד הבריאות כמובן.

יואב קיש: השאלה הגדולה האם אנחנו מייצרים מצב שרשות מקומית – ולא משנה מה מהות שיקול הדעת שלה – יכולה שיהיה לה זכות וטו על מפעלים בעלי חשיבות לאומית.

יואב קיש: זה המשמעות, זה המצב היום.

יואב קיש: ואני מודה שעד הנושא של חיפה כימיקלים זה לא התעורר.

יואב קיש: אבל הבעיה התעוררה, ואני חושב.

יואב קיש: ..

יואב קיש: אני אתן לך דוגמה.

יואב קיש: ניסינו להוביל מהלכים לצמצם את ההצעה הזו כדי שבאמת תתמקד רק במקומות שבהם יש חשיבות לאומית.

יואב קיש: הרי אין כוונה שכל מפעל שנמצא ברשות מקומית - - -

יונה יהב: איזה חשיבות לאומית יש באמוניה?

יואב קיש: שנייה - - -

יונה יהב: איזה חשיבות לאומית יש באמוניה?

יואב קיש: אז יכול להיות שהם לא יקבלו.

יואב קיש: אני יכול להגיד לך - - -

יונה יהב: לא, זה מכוון לעניין הזה, אל תעשה את עצמך, אל תהיה תמים.

יואב קיש: יונה, יונה, סליחה, אל תפריע לי.

יואב קיש: זה לא מכובד שאתה מפריע לי, אני לא הפרעתי לך.

יונה יהב: נכון.

בצלאל סמוטריץ': אבל יואב, סליחה רגע, אני חייב להגיד משהו.

בצלאל סמוטריץ': אין חשיבות לאומית ב - - - ?

יואב קיש: חבר הכנסת בצלאל סמוטריץ, אתה נקרא לסדר פעם ראשונה, אף אחד לא יפריע לי.

בצלאל סמוטריץ': - - -

יואב קיש: לא, אני הבנתי שכולם פה רוצים להפריע, אבל זה לא יקרה היום.

יואב קיש: אני אומר לכם יותר מכך, החוק הזה הוא חשוב.

יואב קיש: הוא חשוב לחוסן הלאומי של מדינת ישראל ברמה שיש מפעלים שהם הכרחיים.

יואב קיש: ושלא ישתמע, אין פה צ'ק בלנקו לרישוי עסקים.

יואב קיש: המנגנון עצמו הוא מורכב, וכל מה שהוא עושה זה לקחת מהרשות המקומית את הסמכות למתן הרישיון, בגלל שיש אינטרס עם חשיבות לאומית גדולה, למשרד הפנים בעניין הזה, זה הכול.

יואב קיש: זה אמנם דרמה, זה משמעותי, אבל זה לא פוטר אותם מאחריות לכל מה שנדרש – לא את משרד הבריאות, לא את הגנת הסביבה ולא את הכבאות, העורף ועוד אלף ואחד דברים אחרים שצריך.

יואב קיש: ולכן אני לא חושב שנעשה פגם בחקיקה הזו.

יואב קיש: אני תכף אתן ליועץ המשפטי שלי לדבר ולהתייחס לכך שאני הצעתי הצעה שאני השתכנעתי שהיא לא טובה ולכן אני מסיר אותה - - -

<תומר רוזנר: אם אתה מסיר אותה אז אין לי על מה לדבר.

יואב קיש: לא, הם רוצים להתייחס - - -

יעל גרמן: אנחנו רוצים הצעות לסדר.

תמר זנדברג: אין דבר כזה להניח הצעה בלי שיש - - -

יואב קיש: בוודאי שיש.

יואב קיש: בני, הנוסח שהצעתי ירד.

יואב קיש: חבר הכנסת דב חנין, למרות שאתה בקריאה שנייה אני אענה לך לשאלתך.

יואב קיש: לפני שהיית פה בדיון אמרתי שהדיון יסתיים, יש נוסח להצבעה - - -

תמר זנדברג: אבל יש עכשיו נוסח חדש.

יואב קיש: לא, אין.

תמר זנדברג: אין אז אין.

יואב קיש: אז הסתיים.

יואב קיש: אז הנה, חברתך ממרצ תמר זנדברג פתרה לי את הדיון.

תמר זנדברג: כל הכבוד, כל הכבוד, הליכוד למען תושבי חיפה.

תמר זנדברג: כל הכבוד.

יואב קיש: הדיון הסתיים, אבל אני מוכן לשמוע הצעות לסדר.

יואב קיש: בבקשה, חברת הכנסת גרמן.

יעל גרמן: ההצעה לסדר שלי היא שלמרות מה שאמרת ולאור מה שאנחנו שמענו, אנחנו נקיים דיון רציני בחוק הזה.

יעל גרמן: יכול להיות שיש בו צורך - - -

יואב קיש: הדיון הסתיים, חברת הכנסת גרמן.

יעל גרמן: רגע, אני לא - - -

יואב קיש: אם ההצעה לסדר שלך היא "בואו נעשה דיון" אז זה לא הצעה לסדר.

יעל גרמן: ההצעה שלי לסדר היא להתייחס לחוק הזה ברצינות ולא לעשות פה איזשהו מחטף בלתי מובן - -

יואב קיש: אנחנו כך עשינו, תודה.

יעל גרמן: - - בניגוד לאינטרס הציבורי ובניגוד להיגיון - - -

יואב קיש: תודה, חברת הכנסת, אבל סליחה, זה לא הצעה לסדר.

יעל גרמן: זאת כן הצעה לסדר.

יואב קיש: לא, להגיד שצריך להתייחס לחוק ברצינות – את זה כבר עשינו - - -

תמר זנדברג: אתם הולכים להרוג את תושבי מפרץ חיפה, ואתה עושה דווקא.

יעל גרמן: אני מבקשת לקיים פה דיון על ההסתייגויות.

יואב קיש: את רוצה לפתוח את הדיון.

תמר זנדברג: נכון, נכון, זה מספיק חשוב.

תמר זנדברג: תושבי מפרץ חיפה הולכים לשלם פה בחיים שלהם, ואתה עושה דווקא.

יואב קיש: תמר זנדברג, אתה נקראת לסדר פעם ראשונה.

תמר זנדברג: זה האופן שבו אתם מתייחסים לאזרחי המדינה.

יואב קיש: תמר זנדברג, את נקראת לסדר פעם שנייה.

תמר זנדברג: יופי, כל הכבוד.

יואב קיש: את מפריעה לחברת הכנסת גרמן.

יואב קיש: בבקשה.

יעל גרמן: אתה אמרת שתיתן לי להגיש את ההסתייגויות, אני גם העברתי אותן אליך, ואני חושבת שיש לי את הזכות לבוא - - -

תמר זנדברג: ואת האמנת לו והצבעת בעד.

יואב קיש: חברת הכנסת זנדברג, קריאה שלישית.

יואב קיש: נא להוציא אותה החוצה.

יואב קיש: נא להוציא את חברת הכנסת זנדברג החוצה.

יעל גרמן: נכון, תמר, את צודקת, אני בהחלט האמנתי.

יעל גרמן: אתה באת ואמרת שאתה תיתן לי להגיש הסתייגויות - - -

יואב קיש: כמה הסתייגויות הגישה חברת הכנסת?

<תומר רוזנר: אנחנו לא קיבלנו.

יואב קיש: לא קיבלנו, מה את רוצה ממני?

יעל גרמן: אני שלחתי לך את זה היום.

יואב קיש: היום?

יעל גרמן: הנה, יש לי כאן את ההסתייגויות.

יואב קיש: חברת הכנסת גרמן, אני אישרתי לך - - -

תמר זנדברג: תודה לחבר הכנסת קיש, שעושה הכול נגד תושבי מפרץ חיפה.

תמר זנדברג: (חברת הכנסת תמר זנדברג יוצאת מחדר הוועדה).

יואב קיש: תודה רבה לחברת הכנסת - - -

יעל כהן-פארן: נגד תושבי המדינה.

יואב קיש: תודה רבה על ההצגה המאוד פופוליסטית של חברת הכנסת זנדברג.

לאה פדידה: היושב-ראש, הורדת את ההצעה של האס-אם-אס?

יואב קיש: כן, היא לא לדיון, נגמר.

יואב קיש: חברת הכנסת יעל גרמן, אני שמעתי את דברייך.

יואב קיש: ראשית, הדיון מוצה, וזה כבר מאחורינו.

יואב קיש: שנית, לגבי ההסתייגות שלך.

יואב קיש: את לא היית בארץ, ואת ביקשת - - -

יעל גרמן: נכון, ולכן אתה אמרת שתיתן לי להגיש את ההסתייגויות.

יואב קיש: אבל את מגישה לי את זה היום, לא נתת לי את זה דקה קודם.

יעל גרמן: אפשר לנמק בעל-פה, זה מה שאני התכוונתי לעשות.

יעל גרמן: אבל למרות שאפשר לנמק רק בעל-פה, אני גם הגשתי בכתב.

יעל גרמן: ולא רק זאת, גם העברתי אליך את העקרונות ואני יודעת שקראת אותם.

יעל גרמן: כך שאתה לא יכול לומר שאתה לא ראית אותם.

יואב קיש: לא, הרגע העברת לי.

יואב קיש: את מסכימה איתי שלא קיבלתי את זה לפני עכשיו?

יעל גרמן: לא, את העקרונות העברתי לך היום בבוקר - - -

יואב קיש: באס-אם-אס.

יעל גרמן: אני יכולה לנמק את ההסתייגויות מבלי להגיש.

יעל גרמן: אני רוצה לנמק.

יואב קיש: חברת הכנסת גרמן - - -

יעל גרמן: אתה אמרת שתיתן לי לנמק את ההסתייגות.

יואב קיש: שנייה, תעצרי רגע.

יואב קיש: שמעתי את דברייך, אני תכף אתייחס לזה.

יואב קיש: מישהו רוצה עוד הצעה לסדר?

יואב קיש: בבקשה.

דב חנין: תודה לך, אדוני היושב-ראש.

דב חנין: הצעת החוק הזו, יש לה בעצם - - -

יואב קיש: לא, אני ביקשתי הצעה לסדר, לא דיון.

דב חנין: דקה.

דב חנין: להצעת החוק הזו יש שני מקורות.

דב חנין: מקור אחד הוא פרק בחוק ההסדרים, שזה בעצם חוק של משרד האוצר.

דב חנין: המקור השני זה הצעת חוק פרטית של חבר הכנסת גפני.

דב חנין: נוכח כל הדברים שקרו עד עכשיו אני מציע שאנחנו נאפשר גם למשרד האוצר וגם לחבר הכנסת גפני לשקול האם הם עומדים על הצבעה על החוק כרגע.

דב חנין: יכול להיות שגם הם ירצו.

דב חנין: ..

דב חנין: הרי זה מאוד לגיטימי ומקובל בכנסת שהמציעים, אחרי שהם שומעים את הדיון, שוקלים את הדברים ואומרים, אולי ניקח עוד שבוע-שבועיים כדי לשקול ולהעריך מחדש.

דב חנין: אני מציע שנשמע גם את שר האוצר או את נציגו וגם את חבר הכנסת גפני, כדי שנדע אם הם עומדים מאחורי ההצעה הזאת.

יואב קיש: תודה על הצעתך, חבר הכנסת דב חנין.

יואב קיש: אתה כל כך בלחץ והתרגשת, ששפכת את התה של מנהלת הוועדה.

יואב קיש: אני מציע לך לא להתרגש... אני רוצה להגיד ככה.

יואב קיש: ראשית, גם לאוצר וגם חבר הכנסת.

יואב קיש: .. לא, חבר הכנסת גפני...

יואב קיש: אני לא מכיר לגבי הצעות חוק פרטיות, אבל תגיד לי תומר: אני יודע שהאוצר, אם הוא רוצה הוא יכול למשוך - - -

<תומר רוזנר: וגם חבר הכנסת גפני.

יואב קיש: אז גם חבר הכנסת גפני.

יואב קיש: אז אם הם רוצים, שימשכו - - -

דוד אמסלם: רק שנייה, אדוני - - -

יואב קיש: לא צריך, עזרה, דודי, תודה.

דוד אמסלם: אדוני היושב-ראש - - -

יואב קיש: דודי, תודה.

דוד אמסלם: אני לא איזה נער מכולת פה, הלו.

יואב קיש: אבל דודי, אנחנו פה בדיון שכולם מקשיבים.

דוד אמסלם: תירגע קצת.

יואב קיש: אני רגוע, ואנחנו תכף מצביעים.

יואב קיש: חבר הכנסת דב חנין, אם האוצר רוצה למשוך, שימשוך.

יואב קיש: הם ילדים גדולים.

יואב קיש: גם גפני רוצה למשוך, שימשוך.

יואב קיש: אני לא מנהל על זה דיון.

יואב קיש: תודה רבה.

יואב קיש: עכשיו אנחנו עוברים להצבעה.

יואב קיש: אני רוצה להגיד לחברת הכנסת גרמן, אני באמת הייתי ברצון חיובי, בגלל שהיית בחוץ לארץ ולא - - -

יעל גרמן: אבל העברתי - - -

יואב קיש: אבל אני לא יכול לקבל מסמך כזה בדקה ה-90, מצטער.

יעל גרמן: לא, לפני זה הייתי איתך במשא ומתן - - -

יואב קיש: לא היית איתי במשא ומתן - - -

יעל גרמן: יואב, תשמע - - -

יואב קיש: אני רוצה לענות לך - - -

יעל גרמן: אתה אמרת לי שתיתן לי לנמק את ההסתייגויות.

יואב קיש: חברת הכנסת גרמן, אני מוכן לעשות דבר כזה, באופן יוצא מהכלל, רק אם היועץ המשפטי יאשר לי את זה: תומר, שמעת מה היה התהליך שלי עם חברת הכנסת גרמן; אני ציפיתי לקבל את ההסתייגויות יותר מוקדם, אבל לצערי זה רק עכשיו הגיע.

יואב קיש: אני רואה שזה מאוד חשוב לה ואני מוכן לבוא לקראתה; אני מוכן לקבל שתי הסתייגויות ולנמק שלוש דקות.

יואב קיש: זה מה שאני מוכן, אם זה יהיה באישור היועץ המשפטי בלי שאני פוגע בהליך החקיקה או מייצר פה איזושהי בעיה.

<תומר רוזנר: זה בסדר.

יואב קיש: אז שתי הסתייגויות, שלוש דקות.

יעל גרמן: אני הגשתי את זה ואני רוצה לנמק את ההסתייגויות.

יואב קיש: רגע, איזה הסתייגויות את רוצה?

יואב קיש: שתיים שעליהן נצביע.

יואב קיש: איזה את רוצה?

יואב קיש: מספר.

יעל גרמן: אה, אתה רוצה להצביע?

יואב קיש: ברור, הסתייגויות שנצביע עליהן.

יואב קיש: אחרי הנימוק נצביע על ההסתייגויות.

יואב קיש: איזה הסתייגויות?

יעל גרמן: אז אני מדברת על הסתייגות מס' 1 ועל הסתייגות.

יעל גרמן: .. רגע, אני אבחר.

יואב קיש: בינתיים אני אקריא את הנוסח של הסתייגות מס' 1.

יואב קיש: חברת הכנסת גרמן מבקשת לייצר הבחנה בין מפעלים קיימים שבוטל להם העסק לבין עסקים חדשים.

יעל גרמן: והסתייגות מס' 5.

יעל גרמן: יבוא " שהעסק הגיש בקשה לרישיון עסק, ורשות רישוי מקומית סירבה ליתן לו רישיון מסיבות בלתי ענייניות".

יואב קיש: לא, זה 5.

יואב קיש: אוקיי, 1 ו-5, יש לך שלוש דקות לנימוק ואחרי זה אנחנו מצביעים.

יואב קיש: לאה, נא לצלם את 1 ו-5 ולהעביר את זה לחברי הכנסת.

יואב קיש: בבקשה, שלוש דקות.

יעל גרמן: ראשית, אנחנו יודעים שמקרים גרועים, גם אם הם בודדים, עושים חוקים גרועים.

יעל גרמן: ואסור לנו בשום פנים ואופן, גם אם הממשלה מאוד כועסת על יונה יהב ועל מה שקרה וגם אם היא חושבת שאולי זה לא נעשה כיאות – מה שאני כמובן לא חושבת – לא יכול להיות שיבואו ויעשו חוק רק בגלל מקרה בודד.

יעל גרמן: כי מה בעצם אנחנו עושים בחוק הזה?

יעל גרמן: אנחנו באים ולוקחים את הסמכויות מהרשות המקומית.

יעל גרמן: הרשות המקומית, שלמעשה יש בה בחירה ישירה, יש בה אחריות ישירה לטובת הציבור, איכות חייו וביטחונו – הממשלה באה ואומרת שכאשר הרשות המקומית לא תעשה את מה שהיא חושבת, היא תיקח ממנה את הסמכות.

יעל גרמן: אדוני היושב-ראש, אני מבקשת את תשומת ליבך, אולי בכל זאת זה לא ייפול על אוזן ערלה ואולי בכל זאת אתה תחשוב שכן יש מקום לקבל את ההסתייגויות.

יעל גרמן: אם באמת באים ואומרים שאנחנו מקימים רשות מיוחדת, צוות מיוחד שלוקח את הסמכויות מן הרשות המקומית ונותן במקרים מיוחדים רישיונות עסק, אז זה צריך להיות באמת במקרים מיוחדים.

יעל גרמן: זה צריך להיות לפחות בשני תנאים – א', שמדובר במפעל בעל חשיבות לאומית מיוחדת, שגם הוכחה שהיא אכן חשיבות לאומית מיוחדת; ב', זה צריך להיות רק לאחר שהוגש או נלקח רישיון העסק - - -

אחמד טיבי: דב מצביע במקומי.

יואב קיש: תמשיכי.

יעל גרמן: ובחוק הזה אין הבחנה בין מקרה שבו מגישים רישיון עסק חדש לבין מקרה שבו יש רישיון והוא נלקח, כפי שהיא במפעל האמוניה.

יעל גרמן: אין בכלל הבדל, שזה בפני עצמו טעות שצריך לתקן.

יעל גרמן: במקרה שכבר לוקחים אז צריך להיות ברור שכבר הוגשה בקשה ושהסיבות - -

יואב קיש: זנדברג תיכנס להצבעה בלבד.

יואב קיש: בבקשה.

יעל גרמן: - - לכך שהרשות לא נתנה את רישיון העסק או שלקחה אותו הן באמת סיבות בלתי סבירות ובלתי ענייניות.

יעל גרמן: אלה הם שני התנאים לפחות שצריכים להיות פה בחוק כדי שבאמת אפשר יהיה להעביר את זה לאותה רשות.

יעל גרמן: וכמובן שאותה רשות צריכה לשמוע את העירייה ולעירייה יהיה זכות לערער וכולי וכולי.

יעל גרמן: אלה הן שתי ההסתייגויות; הסתייגויות מינוריות שעושות שינוי תהומי - - -

יואב קיש: אז הן לא מינוריות, אם הן עושות שינוי תהומי הן לא מינוריות.

יעל גרמן: לפעמים דבר קטן עושה שינוי גדול.

<תומר רוזנר: את יכולה להסביר - - - ?

יעל גרמן: בהסתייגות הראשונה אני מדברת על כך שהמפעל צריך להוכיח - - -

<תומר רוזנר: את רוצה לעשות הבחנה בין רישיון חדש לבין רישיון שנלקח.

יעל גרמן: את זה אמרתי בסוגריים, כי נתנו לי רק שתי הסתייגויות.

יעל גרמן: בהסתייגות מס' 1 אני מבקשת שכאשר מעבירים את זה לאותו צוות, או ועדה כמו בהצעה של גפני, זה צריך להיות רק לגבי אותם עסקים שיש להם חשיבות לאומית מיוחדת.

<תומר רוזנר: רגע, אבל זאת לא ההסתייגות שכתבת.

<לירון אדלר-מינקה: ההסתייגות שכתבת כאן היא שצריך להבחין בין רישיון חדש לבין - - -

יעל גרמן: אני כתבתי את זה כבר כל כך הרבה פעמים - - -

<תומר רוזנר: אז תגידי איזה הסתייגות את רוצה שישימו.

יואב קיש: בין עסק חדש ללא חדש.

<תומר רוזנר: את רוצה הצדקה מיוחדת?

יעל גרמן: הצדקה מיוחדת - - -

יואב קיש: לא, זה סעיף 2.

יואב קיש: אז את לא רוצה את 1, את רוצה את 2.

יעל גרמן: את 2, נכון.

יואב קיש: אז את 2 ו-5.

יואב קיש: תודה רבה, חברת הכנסת גרמן.

יעל גרמן: אחד, הצדקה מיוחדת, ושתיים, רק אחרי שסירבו מסיבות לא ענייניות ולא סבירות.

יואב קיש: תודה רבה.

יואב קיש: תמר יכולה להיכנס להצבעה.

יעל כהן-פארן: יש לי רק שאלה - - -

יואב קיש: לא, סיימנו, אנחנו בהצבעה עכשיו.

יעל כהן-פארן: אבל הייתה הסתייגות שלי בדיון הקודם שאתה קיבלת.

יעל כהן-פארן: היא לא התקדמה?

יואב קיש: לא קיבלתי.

יעל כהן-פארן: לא, אתה הבעת רצון לקדם אותה - - -

יואב קיש: לא, אני לא הולך להצביע בעד אף הסתייגות, תודה.

יעל גרמן: אתה מראש לא הולך להצביע על אף הסתייגות?

יואב קיש: לא, אני מתנגד.

יואב קיש: שאלתן לדעתי האישית.

יעל גרמן: גם להסתייגויות שלי?

יואב קיש: גם להסתייגות שלך, כן.

יואב קיש: טוב, אנחנו מתחילים הצבעה - - -

רגע, לגבי - - -

יואב קיש: לא, לא, אתה לא מפריע.

לגבי התוספת של השר לאיכות הסביבה - - -

יואב קיש: רגע, אני רוצה לעשות סדר.

יואב קיש: מי מצביע במשותפת?

אחמד טיבי: אני וטלב.

יואב קיש: טלב וטיבי.

דב חנין: אני רק רוצה להגיד - - -

יואב קיש: לא, כבר דיברת, חבר הכנסת חנין.

יעל כהן-פארן: כל המחנה הציוני מצטרפים להסתייגויות.

יעל גרמן: ואנחנו מצטרפים להסתייגויות של מרצ והמחנה הציוני.

יואב קיש: דודי, רצית להגיד משהו?

יואב קיש: לא.

יואב קיש: חבר הכנסת יעקב אשר, רצית להגיד משהו?

התוספת של השרים - - -

יואב קיש: זה בפנים.

יואב קיש: של המנכ"לים, לא של השרים.

<תומר רוזנר: אני רוצה להגיד כמה הבהרות.

יואב קיש: היועץ המשפטי רוצה להגיד הבהרות לפני ההצבעה.

יואב קיש: בבקשה.

<תומר רוזנר: מבחינת שם החוק, מכיוון שהכנסת פיצלה את החוק והרשתה לוועדה להביא אותו בנפרד מחוק ההסדרים, הוא ייקרא חוק רישוי עסקים (תיקון מס' 33) - - -

דב חנין: תיקון 6000.

יואב קיש: דב, אתה מצביע?

יואב קיש: לא.

יואב קיש: אז אתה בקריאה שלישית.

יואב קיש: נא להוציא את דב החוצה, תודה.

יואב קיש: (חבר הכנסת דב חנין יוצא מחדר הוועדה).

<תומר רוזנר: ההבהרה השנייה היא לגבי - - -

דב חנין: זה לא יעזור, תיק 6000.

יעל כהן-פארן: יש את 5000 גם.

דב חנין: 5000 כבר נפתח.

יואב קיש: נא להוציא את דב חנין החוצה.

יואב קיש: תודה.

<תומר רוזנר: ההבהרה השנייה נוגעת לנוסח שלפניכם.

<תומר רוזנר: כפי שהוועדה החליטה יתווספו לצוות המנכ"לים המנכ"ל להגנת הסביבה - - -

יואב קיש: רק שנייה.

יואב קיש: טיבי, אני צריך להוכיח את הכינוי "המוציא הלאומי", אז אני חייב לעמוד באמירה שלך.

אחמד טיבי: עוד לא אמרתי שאתה לא נחמד.

יואב קיש: לא, אבל הוצאתי את דב - - -

אחמד טיבי: אה, אז אני אצייץ...

יואב קיש: תצייץ, בבקשה... סליחה, תומר, תמשיך.

<תומר רוזנר: לצוות המנכ"לים יתווספו מנכ"ל המשרד להגנת הסביבה ומנכ"ל הכלכלה.

<תומר רוזנר: אנחנו גם נבהיר את נושא ה - - -

<לירון אדלר-מינקה: זה לא בנוסח ש - - -

<תומר רוזנר: נכון, לכן אני מבהיר את זה.

<תומר רוזנר: אבל זה כן סוכם בוועדה.

יונה יהב: מי זה המנכ"לים בצוות?

יואב קיש: מנכ"ל משרד ראש הממשלה הוא היושב-ראש של הוועדה, וחברים בה מנכ"ל משרד הפנים ומנכ"ל משרד האוצר.

<תומר רוזנר: ובסעיף 29יב(א) הכוונה היא לעסק מסוים שהוא טעון רישוי, ולא כמו שכתוב, "עסק - - - מסוים" - - - -

יעל כהן-פארן: איפה זה?

<תומר רוזנר: בסעיף קטן (א) כתוב כרגע "עסק טעון רישוי מסוים", וכדי שלא יתפרש שהכוונה היא לרישוי מסוים אלא שיובן שזה לעסק מסוים, אנחנו נעביר את המילה "מסוים" לאחרי המילה "עסק", כך שיהיה "עסק מסוים שהוא טעון רישוי".

<תומר רוזנר: אלה הבהרות מבחינת הנוסח.

<תומר רוזנר: מבחינת ההסתייגויות - - -

יואב קיש: אנחנו נצביע על ההסתייגויות.

יואב קיש: היו הסתייגויות שכבר דחינו, או שעוד בכלל לא הצבענו על הסתייגויות?

תמר זנדברג: לא, לא הצבענו על כלום.

יואב קיש: אז נצביע על הרשימה ונוסיף בסוף את שתי ההסתייגויות של חברת הכנסת גרמן.

<תומר רוזנר: אז אנחנו נתחיל בהסתייגויות של המחנה הציוני - - -

זאב בנימין בגין: אבל לא הקראתם את הנוסח.

יואב קיש: לא, אין נוסח חדש, אין.

יואב קיש: אני חוזר בי מהצעתי; אנחנו דנים בנוסח הקודם ואין שום הצעה אחרת, תודה.

תסביר למה אתה חוזר בך.

יואב קיש: אני חוזר לאור תפיסתי שהכוונה הייתה לפתוח את הדיון מחדש, ואין לי כוונה לפתוח את הדיון מחדש.

תמר זנדברג: כי אם יש נוסח חדש אז צריך לדון עליו.

<מאיה יעקבס: אין כוונה למנוע מחטף - - -

יואב קיש: אנחנו עוברים להצבעה, נא להקריא את ההסתייגויות, מי שיפריע יצא.

<תומר רוזנר: אנחנו מתחילים בהסתייגויות של המחנה הציוני - - -

תמר זנדברג: זה לא לחסוך זמן, זה לגנוב - - -

יואב קיש: תמר, את היית בחוץ, את רוצה לצאת עוד פעם?

יואב קיש: מספיק, יש הצבעה.

תמר זנדברג: אני צריכה להצביע, הציבור שלח אותי בשביל להצביע נגד העניין הזה.

יואב קיש: אז בבקשה לא להפריע.

יואב קיש: בבקשה תקריא את ההסתייגויות.

דוד אמסלם: אבל הציבור לא שלח אותך לכאן שגם תפריעי בהצבעות.

תמר זנדברג: אתה לא יודע למה הציבור שלח אותי.

תמר זנדברג: אותך הוא שלח לקלל ולהגיד "שטינקר", אותי הוא שלח - --

יואב קיש: תומר, נא להקריא - - -

דוד אמסלם: את אלימה ובריונית, כרגיל.

דוד אמסלם: עם כולם, דרך אגב, זה לא תלוי יושב-ראש, זה האופי שלך.

יואב קיש: תומר, בבקשה.

יעל גרמן: ומה האופי שלך?

דוד אמסלם: איש ישר והגון, ולא כמו היושב-ראש שלך.

יעל גרמן: אה, מה אתה אומר?

יעל גרמן: ממש ישר.

יעל גרמן: איש ישר לא חושב שעדות במשטרה זה להיות שטינקר.

יואב קיש: תומר, תתחיל להקריא.

יואב קיש: חברי הכנסת, אנחנו עכשיו בהצבעה, תכבדו את הרגע הזה, נו באמת.

דוד אמסלם: הוא היה צריך להיחקר באזהרה.

יואב קיש: חבר הכנסת דודי, אנחנו בהצבעה.

יעל גרמן: חכה, גם אתה תהיה שם.

יואב קיש: חברת הכנסת גרמן, די נו באמת.

נאוה בוקר: איך את לא מתביישת להגיד לו דבר כזה?

יעל גרמן: אני לא מתביישת לומר את האמת מבחינתי.

יואב קיש: חמש דקות התייעצות סיעתית.

יואב קיש: עוד חמש דקות הצבעות.

יואב קיש: חברים, נא לשבת.

בצלאל סמוטריץ': אני מושך את ההסתייגות שלי לגבי יו"ש, כי הסבירו לי ממשרד הפנים שתקנון - - - אזורית מכיל אוטומטית כל דיני - - -

יואב קיש: משכת, בסדר.

יואב קיש: מי עוד צריך להגיע?

יואב קיש: יעקב ובגין?

יואב קיש: תכניס אותם בבקשה, תגיד להם שנגמר הזמן, אנחנו עוברים להצבעה.

יואב קיש: בפתיחת הדיון נתתי הצעה, שגם הועברה לכל הח"כים על ידי מנהלת הוועדה.

יואב קיש: אני מוסיף אותה כהסתייגות ואנחנו נצביע על זה.

יואב קיש: אנחנו עוברים להסתייגויות של - - -

דב חנין: - - -

יואב קיש: לא, אי אפשר.

דב חנין: אי אפשר להתייחס - - - ?

יואב קיש: לא, מה פתאום.

יואב קיש: אני יכול לנמק, ובחרתי לא לנמק.

יואב קיש: אנחנו עוברים עכשיו להצבעות.

יואב קיש: מצביעים על ההסתייגויות של המחנה הציוני.

יואב קיש: בבקשה.

<תומר רוזנר: הסתייגות מס' 1 היא פסולה, כי היא שוללת את עצם קיומו של החוק, היא כותבת שהממשלה לא תוכל להכריז על סיבה בעלת חשיבות לאומית, ואז כל הפרק מתייתר, ולכן - - -

יעל כהן-פארן: לא ניתן להציע כזאת הסתייגות?

<תומר רוזנר: לא ניתן, לפי סעיף 86(ד) לתקנון הכנסת.

יואב קיש: הלאה, הסתייגות 2.

<תומר רוזנר: אני רק אזכיר לחברת הכנסת פארן.

<תומר רוזנר: אם היה את זה במסגרת חוק ההסדרים, אם זה היה פרק ולא כל החוק, אז אפשר היה לעשות את זה.

<תומר רוזנר: אבל פה זה הופך להיות נפרד, ולכן אי אפשר הסתייגות ששוללת אותו.

<תומר רוזנר: אנחנו עוברים להסתייגות מס' 2.

יואב קיש: מי בעד הסתייגות מס' 2?

<לאה קריכלי: שבעה.

יואב קיש: איך שבעה?

<לאה קריכלי: כי אכרם מצביע גם.

יואב קיש: אכרם, אתה איתם?

יואב קיש: מי נגד?

<קריאה: עם תושבי מפרץ חיפה, לא רק עם האופוזיציה.

<מאיה יעקבס: הוא בעד תושבי מפרץ חיפה, בעד חיי אדם.

<לאה קריכלי: שמונה.

<לאה קריכלי: בעד ההסתייגות – 7

<לאה קריכלי: נמנעים – אין

יואב קיש: שמונה נגד, שבעה בעד.

יואב קיש: ההסתייגות נפלה.

יואב קיש: הסתייגות 3, מי בעד?

יואב קיש: שבעה.

יואב קיש: מי נגד?

יואב קיש: שמונה.

יואב קיש: בעד ההסתייגות – 7

יואב קיש: נמנעים – אין

יואב קיש: נפל.

יואב קיש: הלאה.

יואב קיש: הסתייגות מס' 4, מי בעד? - - -

<מאיה יעקבס: אוי לציבור שאלה נציגיו.

<קריאה: אתם מצביעים נגד הציבור, לא נגד - - -

יואב קיש: תוציאו אותו החוצה בבקשה.

יואב קיש: מי שמפריע בהצבעה, להוציא אותו החוצה מיד.

<קריאה: יום יבוא ואתה תהיה בכלא על הדבר הזה.

<קריאה: הטייס הראשון בכלא.

<קריאה: מהליכוד.

יואב קיש: אני מבקש את הפרטים שלו.

יואב קיש: סליחה, סדרן – פרטים, תלונה והוא לא חוזר לכנסת.

יואב קיש: תודה.

תמר זנדברג: מה זאת אומרת?

יואב קיש: אני רוצה להתלונן על האמירות הקשות האלה.

תמר זנדברג: מה זה הדבר הזה?

תמר זנדברג: אפשר לחשוב - - -

<מאיה יעקבס: מדובר כאן בחיי אדם - - -

יואב קיש: מי בעד הסתייגות מס' 4, שירים את ידו.

<קריאות: - - -

תמר זנדברג: מה זה פה?

תמר זנדברג: מותר לו להוציא אותו החוצה, אבל - - -

בצלאל סמוטריץ': אסור לו להגיד שזה - - - חייבים לשמור על גבולות השיח, תמר.

<מאיה יעקבס: הוא לא חרג מגבולות השיח.

יואב קיש: מי בעד הסתייגות 4, שירים את ידו.

יואב קיש: שבעה.

יואב קיש: מי נגד?

יואב קיש: שמונה.

יואב קיש: בעד ההסתייגות – 7

יואב קיש: נמנעים – אין

יואב קיש: הסתייגות מס' 5, מי בעד?

יואב קיש: שבעה.

יואב קיש: מי נגד?

יואב קיש: שמונה.

יואב קיש: בעד ההסתייגות – 7

יואב קיש: נמנעים – אין

יואב קיש: הסתייגות מס' 6, מי בעד?

יואב קיש: שבעה.

יואב קיש: מי נגד?

יואב קיש: שמונה.

יואב קיש: בעד ההסתייגות – 7

יואב קיש: נמנעים – אין

יעל כהן-פארן: שבעה נגד.

תמר זנדברג: איך שמונה?

יואב קיש: הסתייגות מס' 8, מי בעד?

תמר זנדברג: מה זה, הוא הצביע אחרי שאמרת שמונה.

תמר זנדברג: לא, לא, רק שנייה, הוא הצביע אחרי שאמרת שמונה - - -

יואב קיש: הסתייגות מס' 7, מי בעד?

תמר זנדברג: סליחה רגע, היועץ המשפטי - - -

יואב קיש: תמר, הוא הצביע.

יואב קיש: הסתייגות 7 - - -

תמר זנדברג: לא, סליחה, הוא לא הצביע.

תמר זנדברג: אתה הצבעת אחרי שהוא אמר שמונה - - -

יואב קיש: מי בעד הסתייגות 7 - - -

תמר זנדברג: לא, לא, סליחה, לעצור את ההצבעה.

תמר זנדברג: זה לא נכון, סליחה, אני יושבת פה, זה מצולם - - -

יואב קיש: מנהלת הוועדה קובעת, תודה, נגמר.

יואב קיש: הסתייגות מס' 7 - - -

תמר זנדברג: יש צילום, בואו נבדוק בצילום.

יואב קיש: אנחנו נתחיל ב-נגד ואחרי זה נעבור ל-בעד.

יואב קיש: הסתייגות מס' 7, מי נגד?

<לאה קריכלי: שבעה.

יואב קיש: עוד פעם, לא ראינו.

יואב קיש: תרים גבוה.

יואב קיש: שמונה.

תמר זנדברג: נו באמת, מה זה, ספירה כבקשתך?

דוד אמסלם: אתה לא עובד אצלם - - -

יואב קיש: מי בעד?

<מאיה יעקבס: הוא עובד אצלנו, וגם אתה עובד אצלנו.

יואב קיש: תוציאו אותה בבקשה החוצה.

<לאה קריכלי: שבעה.

יואב קיש: שבעה.

יואב קיש: בעד ההסתייגות – 7

יואב קיש: נמנעים – אין

יואב קיש: הסתייגות 8, מי נגד?

יואב קיש: ידיים גבוה.

יואב קיש: אה, הנה, לאה איתנו, יופי, תוסיפו אותה למספר.

יואב קיש: תשעה עם לאה פדידה.

יואב קיש: מי בעד?

יואב קיש: בעד ההסתייגות – 7

יואב קיש: נמנעים – אין

תמר זנדברג: איזה שטויות אלה.

יעל כהן-פארן: לאה לא הצביעה בעד.

יואב קיש: היא עשתה ככה - - -

לאה פדידה: עשיתי ככה בשיער - - -

יואב קיש: אם אתם מתחילים – אז נתחיל.

תמר זנדברג: מה זה המאפיה הזאת?

תמר זנדברג: יש פה הצבעה.

יואב קיש: אתם מגחכים את ההצבעה, את מגחכת את ההצבעה.

יואב קיש: יש פה מנהלת ועדה שאומרת.

תמר זנדברג: היא אומרת, אבל מה לעשות, היא סופרת כאלה שלא הצביעו.

יואב קיש: הסתייגות 9, מי נגד?

יואב קיש: 9, מי נגד?

יואב קיש: ידיים למעלה.

יואב קיש: מי נגד הסתייגות 9?

יואב קיש: שמונה.

תמר זנדברג: גן ילדים.

יואב קיש: מי בעד?

יואב קיש: שבעה.

יואב קיש: בעד ההסתייגות – 7

יואב קיש: נמנעים – אין

יואב קיש: הסתייגות מס' 10, מי נגד?

<תומר רוזנר: צריך להגיד שהיא לא התקבלה.

יואב קיש: אני אגיד אחרי זה.

יואב קיש: שמונה נגד.

יואב קיש: מי בעד?

יואב קיש: שבעה.

יואב קיש: בעד ההסתייגות – 7

יואב קיש: נמנעים – אין

יואב קיש: עד עכשיו כל ההסתייגויות לא התקבלו.

יואב קיש: ממשיכים להסתייגות מס' 11.

תמר זנדברג: סופרים אנשים שלא הצביעו, אז בטח שהן לא יתקבלו.

יואב קיש: ההסתייגות שלי תהיה אחרי ההסתייגות של גרמן.

<תומר רוזנר: אז אתה בסוף.

יואב קיש: אז אני בסוף.

יואב קיש: הסתייגות מס' 11, מי נגד?

טלב אבו עראר: למה הוא מתחיל בנגד?

יעל כהן-פארן: כי הוא רוצה שהם יצביעו.

יואב קיש: מי בעד?

יואב קיש: בעד ההסתייגות – מיעוט

יואב קיש: נמנעים – אין

יואב קיש: לא התקבלה.

יואב קיש: הסתייגות מס' 12, מי נגד?

יואב קיש: שמונה.

יואב קיש: מי בעד?

יואב קיש: שבעה.

יואב קיש: בעד ההסתייגות – 7

יואב קיש: נמנעים – אין

יואב קיש: לא התקבלה.

יואב קיש: הסתייגות מס' 13, מי נגד?

יואב קיש: שמונה.

יואב קיש: מי בעד?

יואב קיש: שבעה.

יואב קיש: בעד ההסתייגות – 7

יואב קיש: נמנעים – אין

יואב קיש: לא התקבלה.

יואב קיש: הסתייגות מס' 14, מי נגד?

יואב קיש: מי בעד?

יואב קיש: בעד ההסתייגות – 7

יואב קיש: נמנעים – אין

יואב קיש: הסתייגות מס' 15, מי נגד?

יואב קיש: מי בעד?

יואב קיש: בעד ההסתייגות – 7

יואב קיש: נמנעים – אין

יואב קיש: לא התקבלה.

יואב קיש: הסתייגות מס' 16, מי נגד?

יואב קיש: הנה, את איתנו, זנדברג, למה?

תמר זנדברג: ככה.

תמר זנדברג: מה לעשות, אני בעד הציבור, לא בעד השחיתות שלכם.

יואב קיש: מי בעד?

יואב קיש: שבעה.

יואב קיש: בעד ההסתייגות – 7

יואב קיש: נמנעים – אין

יואב קיש: לא התקבלה.

יואב קיש: הסתייגות מס' 17, מי נגד?

יואב קיש: שמונה.

יואב קיש: מי בעד?

יואב קיש: שבעה.

בצלאל סמוטריץ': מה הסיפור שלו שהוא מצביע נגד?

תמר זנדברג: בגלל שהוא גר בחיפה והוא לא רוצה למות מהפצצה שאתם מטמינים לו שם.

תמר זנדברג: בעד ההסתייגות – 7

תמר זנדברג: נמנעים – אין

יואב קיש: לא התקבלה.

יואב קיש: כל ההסתייגויות של המחנה הציוני לא התקבלו.

תמר זנדברג: אם הייתה פה איזה התנחלות אתה היית פה עושה בלגן.

בצלאל סמוטריץ': בגלל שהוא דמגוג ציניקן - - -

תמר זנדברג: תתבייש לך.

<ליהי שחר ברמן: הוא לא דמגוג, הוא משרת את הציבור.

דב חנין: להתראות במשרדי היחידה הארצית לחקירות הונאה, להתראות במשרדי היחידה.

יואב קיש: אנחנו עוברים להסתייגויות מרצ - - -

תמר זנדברג: אם הייתה פה התנחלות על הפרק אתה היית מתבצר עם בלוני גז, אז על מה אתה מדבר?

תמר זנדברג: אבל מתושבי חיפה לא אכפת לך.

<מאיה יעקבס: בושה וחרפה מה שקורה פה, בושה וחרפה, תתביישו לכם.

יואב קיש: הסתייגות קבוצת מרצ, יש לנו עשר הסתייגויות - - -

<קריאה: ארבע.

יואב קיש: אה, יותר טוב.

יואב קיש: למה רק ארבע?

יואב קיש: הסתייגות מס' 1 של קבוצת מרצ, מי נגד?

יואב קיש: שמונה.

יואב קיש: מי בעד?

יואב קיש: שבעה.

יואב קיש: בעד ההסתייגות – 7

יואב קיש: נמנעים – אין

יואב קיש: לא התקבלה.

יואב קיש: הסתייגות מס' 2, מי נגד?

יואב קיש: מי נגד?

יואב קיש: מי בעד?

<מאיה יעקבס: דוח מבקר המדינה יבדוק את כל אחת ואחת מההצבעות האלה.

<מאיה יעקבס: בעד ההסתייגות – 7

<מאיה יעקבס: נמנעים – אין

יואב קיש: לא התקבלה.

יואב קיש: הסתייגות מס' 3 של מרצ, מי נגד?

יואב קיש: בצלאל.

יואב קיש: פדידה, תשמרי על עצמך.

יואב קיש: מי בעד?

יואב קיש: בעד ההסתייגות – 7

יואב קיש: נמנעים – אין

יואב קיש: לא התקבלה.

יואב קיש: אנחנו עוברים להסתייגות האחרונה של קבוצת מרצ, הסתייגות 4.

יואב קיש: מי נגד?

<מאיה יעקבס: בושה וחרפה שאתם עושים - - -

יואב קיש: תוציאו אותה החוצה בבקשה.

יואב קיש: שמונה.

<מאיה יעקבס: אני יוצאת.

<מאיה יעקבס: זאת בושה, אתם צריכים להתבייש שככה אתם מנהלים.

<מאיה יעקבס: אתם קיבלתם מנדט - - -

יואב קיש: מי בעד?

יואב קיש: שבעה.

יואב קיש: בעד ההסתייגות – 7

יואב קיש: נמנעים – אין

יואב קיש: לא התקבלה.

יואב קיש: חבר הכנסת סמוטריץ משך את ההסתייגות שלו.

<תומר רוזנר: רגע, רגע, רגע, חבר הכנסת סמוטריץ - - -

יואב קיש: מרצ לא התקבלה - - -

<מאיה יעקבס: אתם קיבלתם מנדט מהציבור ואתם פוגעים בציבור - - -

יואב קיש: תוציאו אותה.

יואב קיש: ההסתייגויות של מרצ לא התקבלו.

יואב קיש: ההסתייגות של סמוטריץ, מה איתה?

<תומר רוזנר: חבר הכנסת סמוטריץ, אתה חוזר בך מהסתייגות מס' 3?

בצלאל סמוטריץ': כן.

<תומר רוזנר: הסתייגות מס' 2 היא - - - בנוסח החוק, ולכן נשארה הסתייגות מס' 1.

יואב קיש: 2 הוטמע בנוסח החוק, נשאר מס' 1.

<קריאות: - - -

יואב קיש: אנחנו עוברים להצביע על ההסתייגויות של חברת הכנסת גרמן, מס' 2 ומס' 5 במסמכה.

יואב קיש: אני אקרא להן מעכשיו הסתייגויות יש עתיד 1 ו-2.

יואב קיש: חברים, מי נגד הסתייגות יש עתיד מס' 1?

יואב קיש: מי בעד?

יואב קיש: בעד ההסתייגות – 7

יואב קיש: נמנעים – אין

יואב קיש: לא התקבלה.

יואב קיש: הסתייגות מס' 2 של יש עתיד, מי נגד?

יואב קיש: בעד ההסתייגות – 7

יואב קיש: נמנעים – אין

יואב קיש: לא התקבלה.

יואב קיש: ההסתייגויות של יש עתיד לא התקבלו.

יואב קיש: יש לנו הסתייגות אחת של יו"ר הוועדה, אני מעלה אותה להצבעה.

יעל כהן-פארן: איזה הסתייגות?

יואב קיש: מה שהגשתי בתחילת הוועדה.

זאב בנימין בגין: יואב, רק בלי המילים "בנסיבות העניין".

יואב קיש: איפה זה?

זאב בנימין בגין: ב-3.

יואב קיש: בסדר, זה מוסכם.

יעל גרמן: ההסתייגות שלך זה שלושת הסעיפים האלה?

יואב קיש: כן, שלושת הסעיפים.

יואב קיש: מי בעד הסתייגות של יושב-ראש הוועדה, שירים את ידו.

יואב קיש: מי נגד?

יעל גרמן: אני לא יכולה להצביע נגד.

תמר זנדברג: נו באמת, יעל.

יואב קיש: שישה.

יואב קיש: בעד ההסתייגות – 8

יואב קיש: נמנעים – 2

יואב קיש: ההסתייגות התקבלה ותוטמע בנוסח החוק.

יעל כהן-פארן: זה נושא חדש.

יעל כהן-פארן: סעיף 3 זה נושא חדש.

בצלאל סמוטריץ': זה נושא חדש?

יעל כהן-פארן: היא התקבלה ועכשיו היא בנוסח החוק, אז חייבים - - -

<קריאות: - - -

יעל כהן-פארן: נושא חדש, זה לא צורך חיוני אפילו.

יואב קיש: חברת הכנסת פארן, אל תפריעי, אני מתייחס למה שאת אומרת.

יואב קיש: באמת, אי אפשר ככה, אתם לא יכולים לסכל דיון בצעקות.

יעל כהן-פארן: אבל זה לא - - -

יואב קיש: אני אתייחס למה שאת אומרת, אבל זה בלתי נסבל.

יואב קיש: תקשיבו, או שאתם מתייחסים - - -

<קריאות: - - -

יואב קיש: חברים, אני רוצה להגיד ככה - - -

<תומר רוזנר: - - -

יואב קיש: אבל הצבענו כבר.

יואב קיש: היא חיכתה לאחרי ההצבעה.

<תומר רוזנר: אה, אחרי ההצבעה היא אמרה את זה?

יואב קיש: בטח.

יעל כהן-פארן: לא, כי זה לא היה בנוסח החוק, אבל עכשיו, כשזה נכנס לנוסח החוק - - -

יואב קיש: סליחה, אני רוצה להגיד בצורה הכי ברורה, ואני אומר את זה לחברי הכנסת של האופוזיציה: לתפיסתי – ואתם יכולים להגיד שאני טועה – אתם מבזים - - -

תמר זנדברג: די כבר לחלק ציונים.

יואב קיש: לתפיסתי אתם מבזים - - -

תמר זנדברג: ואתם מסכנים את כל תושבי מפרץ חיפה בשביל החברים של ביבי.

יואב קיש: רגע, תקשיבי רגע.

יואב קיש: אתם יודעים שאתם לא מסוגלים לשמוע אפילו משפט אחד?

יואב קיש: אתם אפילו לא יודעים על מה יש מדבר.

תמר זנדברג: מה זה קשור?

יואב קיש: חברת הכנסת זנדברג, אולי זה בגלל שיש לך פריימריז, אבל את לא מוכנה לשמוע.

יואב קיש: זה פשוט נהיה דיקטטורית המיעוט.

תמר זנדברג: נו באמת, אין פה מה לשמוע.

יואב קיש: דיקטטורת המיעוט.

תמר זנדברג: באמת, ממש להזיל דמעה - - -

יואב קיש: אני אומר לך בצורה הכי ברורה, אנחנו בשלב ההצבעות - - -

תמר זנדברג: מחזיקים בכיסא למושחת – ואתה מחלק ציונים בלי בושה.

יואב קיש: אני לא זוכר בשלב ההצבעות כזאת התנהגות חסרת רסן - - -

תמר זנדברג: אתה לא זוכר?

תמר זנדברג: אז תיזכר.

תמר זנדברג: אני לא זוכרת כזה חוק מושחת.

יואב קיש: אתם מנצלים את זה שאני מתנהג בצורה שבאמת מכבדת את הכנסת, ואתם פוגעים בכבוד הכנסת.

תמר זנדברג: אתה תקבל מדליה.

יעל גרמן: אבל יואב, אתה אמרת שאתה לא מצביע, וברגע האחרון הצבעת.

יעל גרמן: אנחנו לא ידענו שזה יעלה.

יואב קיש: אבל זה עלה.

יואב קיש: הודעתי - - -

יעל כהן-פארן: הצבענו רק על ההסתייגות, עוד לא הצבענו - - -

תמר זנדברג: אתה הודעת - - -

יואב קיש: לא, זה גם לא נכון.

יואב קיש: הודעתי בתחילת ה - - -

יעל כהן-פארן: לא, אתה אמרת שאתה לא מעלה את זה.

יואב קיש: חברת הכנסת גרמן, אני הודעתי לפני תחילת ההסתייגות שאני את ההצעה שלי מעלה כהסתייגות, והיא תעלה כהסתייגות אחרונה.

יעל גרמן: אני לא שמעתי את זה.

יואב קיש: זה נאמר לפרוטוקול בצורה הכי ברורה.

יעל גרמן: אני שמעתי שאתה מוריד את הכול.

יואב קיש: לא.

יואב קיש: ולכן - - -

יעל גרמן: וכשהעלית את זה אני נמנעתי - - -

יואב קיש: לפני שבאתי להצביע על ההסתייגויות כך אמרתי.

יואב קיש: ידידי היועץ המשפטי, אני רוצה את תשובתך לטענתך - - -

יעל גרמן: האם - - -

יואב קיש: לא, חברת הכנסת גרמן, את לא מדברת איתו.

יואב קיש: גרמן, אני מדבר איתו, לא את.

יואב קיש: תודה.

יעל גרמן: אני מבקשת לדעת אם זה תקין, אם התהליך הזה היה תקין.

יעל כהן-פארן: לא, אבל אני מבקשת לשאול משהו בהקשר הזה.

יעל כהן-פארן: אתה בתחילת הדיון הפצת את זה גם באס-אם-אס, גם במודפס, ואז אמרת שאתה לא מצביע על זה.

יואב קיש: נכון.

יעל כהן-פארן: אתה אמרת "אני לא מצביע" - - -

יואב קיש: נכון, זה נכון, הכול את צודקת.

יואב קיש: אז אני אזקק את דבריי.

יואב קיש: אמרתי שאני לא מצביע, ואז, לפני שהתחלנו להצביע אמרתי בצורה הכי ברורה שאני מעלה את זה כהסתייגות.

יואב קיש: אמרתי שזאת תהיה ההסתייגות האחרונה.

יעל גרמן: אני מודה שלא שמעתי.

יואב קיש: מה אני אעשה, אני אשם?

יואב קיש: ולא רק זה, גם לפני שעשיתי את זה – ועל זה יעיד היועץ המשפטי – שאלתי את היועץ המשפטי אם אני יכול לעשות את זה, והוא אמר לי שבהחלט כן.

יעל כהן-פארן: אז מתי הייתי צריכה להגיש את הנושא חדש?

יעל כהן-פארן: ברגע שאמרת את זה?

יואב קיש: אחרי שהודעתי.

יעל כהן-פארן: אז אני לא שמעתי - - -

יואב קיש: אז פעם, חברי האופוזיציה, תשמרו על שקט, אולי תשמעו דברים חשובים בדיון הזה.

יעל כהן-פארן: אדוני היושב-ראש - - -

יואב קיש: לא, נגמר, נגמר.

יואב קיש: השאלה היא האם אחרי ההצבעה אפשר לטעון נושא חדש.

יואב קיש: בבקשה.

<תומר רוזנר: התקנון איננו ברור בעניין הזה.

<תומר רוזנר: התקנון אומר שהודעה על נושא חדש צריכה להיות במהלך הצעת התיקון של חבר הכנסת.

<תומר רוזנר: מה שחבר הכנסת קיש, יושב-ראש הוועדה, עשה זה שהוא הודיע על הצעתו כהסתייגות, שאז זאת הצעה לתיקון הנוסח, ולכן אפשר לטעון עד תום הדיון נושא חדש.

<תומר רוזנר: מצד שני, התקנון אומר שאפשר לטעון טענת נושא חדש עד שהוועדה מאשרת את החוק בקריאה שנייה ושלישית.

<תומר רוזנר: ולכן, כיוון שהוועדה עדיין לא אישרה את הצעת החוק בקריאה שנייה ושלישית, ובשל הספק, אני חושב שצריך להתיר את הטענה הזאת.

יואב קיש: אז בואו נסכם ככה.

יואב קיש: אני מקבל את הייעוץ המשפטי.

יואב קיש: הסיטואציה היא כזו: סיימנו עם ההסתייגות, נשארה רק הצבעה אחרונה על החוק, ויש טענה של חברת הכנסת פארן לנושא חדש.

יואב קיש: זה יידון בוועדת הכנסת, ואחרי זה נתכנס להצבעה אחרונה.

יואב קיש: תודה.

יואב קיש: אנחנו נעשה הפסקה והדיון יתחדש בהמשך, כשנודיע.